Kanuuga sõidetud, hommikusöök söödud, veetsime tunnikese rannas ning käisime ära Red Bluffi künkal ja asusime teele Cervantes´sse (ehk ühte väikesesse hispaania tänavanimedega linnakesse). Cervantese peamine vaatamisväärsus on sellest kümmekond kilomeetrit eemal asuv Pinnacles. Kuna ma ei oska selle kirjeldamiseks leida muid sõnu kui liivast väljuvate kivikamakate kogum, mis on sellise uskumatu koha jaoks  uskumatult labane, siis vaadake parem sellest pilte. Kuna Pinnacles´sse peab jõudma päikeseloojanguks, siis ei jõudnud me läbi põigata Murray River provintsist ehk Austraalia mandril end iseseisvaks kuulutanud maalapist. (meenutab natukene Family Guy´st Peteri maad Petoriat).